**МОНГОЛ УЛСЫН ИХ ХУРЛЫН 2019 ОНЫ НАМРЫН ЭЭЛЖИТ ЧУУЛГАНЫ**

**АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ**

**12 ДУГААР САРЫН 17-НЫ ӨДӨР /МЯГМАР ГАРАГ/-ИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Баримтын агуулга** | **Хуудас** |
| **1** | **Хуралдааны товч тэмдэглэл:**  | 1-4 |
| **2** | **Хуралдааны дэлгэрэнгүй тэмдэглэл:**1.Монгол Улсын Засгийн газар, Бүгд Найрамдах Франц Улсын Засгийн газар хоорондын Санхүүгийн хэлэлцээрийг соёрхон батлах тухай хуулийн төсөл /Засгийн газар 2019.12.13-ний өдөр өргөн мэдүүлсэн, соёрхон батлах/ | 5-6 |
|  | 2.Санхүүгийн хамтын ажиллагааны ерөнхий хөтөлбөрийн тухай хэлэлцээрийн нэмэлт, өөрчлөлтийг соёрхон батлах тухай хуулийн төсөл /Засгийн газар 2019.12.13-ний өдөр өргөн мэдүүлсэн, соёрхон батлах/ | 6-7 |
|  | 3.Эдийн засгийн удирдлагыг дэмжих хөтөлбөр”-ийн хоёр дахь шатны Хөгжлийн бодлогын санхүүжилтийн хүрээнд Монгол Улс, Олон улсын ассоциаци хоорондын Санхүүжилтийн хэлэлцээр болон Монгол Улс, Олон улсын хөгжлийн сэргээн босголт хөгжлийн банк хоорондын Зээлийн гэрээг соёрхон батлах тухай хуулийн төсөл /Засгийн газар 2019.12.13-ний өдөр өргөн мэдүүлсэн, соёрхон батлах/ | 7-8 |
|  | 4.Монгол Засгийн газар, Бүгд Найрамдах Австри Улсын Засгийн газар хоорондын Санхүүгийн хамтын ажиллагааны хэлэлцээрийг соёрхон батлах тухай хуулийн төсөл 2019.12.02-ны өдөр өргөн мэдүүлсэн, соёрхон батлах/ | 8-9 |
|  | 5.Монгол Улсын Засгийн газар, Бүгд Найрамдах Энэтхэг Улсын Экспорт-Импортын банк хоорондын зээлийн хэлэлцээрийг соёрхон батлах тухай хуулийн төсөл /Засгийн газар 2019.12.02-ны өдөр өргөн мэдүүлсэн, соёрхон батлах/ | 9-10 |

***Монгол Улсын Их Хурлын 2019 оны намрын ээлжит чуулганы***

***Аюулгүй байдал, гадаад бодлогын байнгын хорооны***

***12 дугаар сарын 17-ны өдөр /Мягмар гараг/-ийн***

***хуралдааны товч тэмдэглэл***

 Аюулгүй байдал, гадаад бодлогын байнгын хорооны дарга Т.Аюурсайхан ирц, хэлэлцэх асуудлын дарааллыг танилцуулж, хуралдааныг даргалав.

 *Хуралдаанд ирвэл зохих 19 гишүүнээс 10 гишүүн ирж, 52.6 хувийн ирцтэйгээр хуралдаан 11 цаг 53 минутад Төрийн ордны “Их Эзэн Чингис хаан” танхимд эхлэв.*

 *Чөлөөтэй: Я.Санжмятав;*

 *Тасалсан: О.Баасанхүү, Б.Наранхүү, Н.Номтойбаяр, Ц.Цогзолмаа, Н.Энхболд.*

***Нэг. Монгол Улсын Засгийн газар, Бүгд Найрамдах Франц Улсын Засгийн газар хоорондын Санхүүгийн хэлэлцээрийг соёрхон батлах тухай хуулийн төсөл*** */Засгийн газар 2019.12.13-ны өдөр өргөн мэдүүлсэн,* ***соёрхон батлах****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Ч.Хүрэлбаатар, Сангийн яамны Хөгжлийн санхүүжилтийн газрын дарга И.Батхүү, мөн газрын зөвлөх Т.Ундрам, Онцгой байдлын ерөнхий газрын дэд дарга Ц.Ганзориг, мөн газрын Бодлого зохицуулалт, хамтын ажиллагааны газрын дарга Л.Өлзийбаяр, Гал түймэртэй тэмцэх газрын дарга Ц.Нямбаяр нар оролцов.

 Хуралдаанд Улсын Их Хурлын Аюулгүй байдал, гадаад бодлогын байнгын хорооны ажлын албаны зөвлөх Ш.Амарбаясгалан, Б.Түвшинтөгс, референт Б.Баярсайхан, Б.Гандиймаа нар байлцав.

 Хуулийн төслийн талаар Сангийн сайд Ч.Хүрэлбаатар танилцуулав.

 Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Т.Аюурсайхан**: Монгол Улсын Засгийн газар, Бүгд Найрамдах Франц Улсын Засгийн газар хоорондын Санхүүгийн хэлэлцээрийгсоёрхон батлах тухай хуулийн төслийг дэмжье гэсэн санал хураалт явуулъя.

Зөвшөөрсөн: 6

 Татгалзсан: 4

 Бүгд: 10

 60.0 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Н.Оюундарь Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 11 цаг 57 минутад хэлэлцэж дуусав.*

***Хоёр.Санхүүгийн хамтын ажиллагааны ерөнхий хөтөлбөрийн тухай хэлэлцээрийн нэмэлт, өөрчлөлтийг соёрхон батлах тухай хуулийн төсөл*** */Засгийн газар 2019.12.13-ны өдөр өргөн мэдүүлсэн,* ***соёрхон батлах****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Ч.Хүрэлбаатар, Сангийн яамны Хөгжлийн санхүүжилтийн газрын дарга И.Батхүү, мөн газрын зөвлөх Т.Ундрам, Хүнс, хөдөө аж ахуй, хөнгөн үйлдвэрийн яамны Гадаад хамтын ажиллагааны хэлтсийн дарга Д.Бадруун, Мал эмнэлгийн ерөнхий газрын дарга Д.Түмэндэмбэрэл нар оролцов.

 Хуралдаанд Улсын Их Хурлын Аюулгүй байдал, гадаад бодлогын байнгын хорооны ажлын албаны зөвлөх Ш.Амарбаясгалан, Б.Түвшинтөгс, референт Б.Баярсайхан, Б.Гандиймаа нар байлцав.

 Хуулийн төслийн талаар Сангийн сайд Ч.Хүрэлбаатар танилцуулав.

 Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Т.Аюурсайхан**: Санхүүгийн хамтын ажиллагааны ерөнхий хөтөлбөрийн тухай хэлэлцээрийн нэмэлт, өөрчлөлтийг соёрхон батлах тухай хуулийнтөслийг дэмжье гэсэн санал хураалт явуулъя.

Зөвшөөрсөн: 6

 Татгалзсан: 4

 Бүгд: 10

 60.0 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Б.Бат-Эрдэнэ Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 12 цаг 01 минутад хэлэлцэж дуусав.*

***Гурав.***“***Эдийн засгийн удирдлагыг дэмжих хөтөлбөр”-ийн хоёр дахь шатны Хөгжлийн бодлогын санхүүжилтийн хүрээнд Монгол Улс, Олон улсын ассоциаци хоорондын Санхүүжилтийн хэлэлцээр болон Монгол Улс, Олон улсын сэргээн босголт хөгжлийн банк хоорондын Зээлийн гэрээг соёрхон батлах тухай хуулийн төсөл*** */Засгийн газар 2019.12.13-ны өдөр өргөн мэдүүлсэн,* ***соёрхон батлах****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Ч.Хүрэлбаатар, Сангийн яамны Хөгжлийн санхүүжилтийн газрын дарга И.Батхүү, мөн газрын ахлах зөвлөх Ш.Өлзийжаргал нар оролцов.

 Хуралдаанд Улсын Их Хурлын Аюулгүй байдал, гадаад бодлогын байнгын хорооны ажлын албаны зөвлөх Ш.Амарбаясгалан, Б.Түвшинтөгс, референт Б.Баярсайхан, Б.Гандиймаа нар байлцав.

 Хуулийн төслийн талаар Сангийн сайд Ч.Хүрэлбаатар танилцуулав.

 Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Т.Аюурсайхан**: “Эдийн засгийн удирдлагыг дэмжих хөтөлбөр”-ийн хоёр дахь шатны Хөгжлийн бодлогын санхүүжилтийн хүрээнд Монгол Улс, Олон улсын ассоциаци хоорондын Санхүүжилтийн хэлэлцээр болон Монгол Улс, Олон улсын сэргээн босголт хөгжлийн банк хоорондын Зээлийн гэрээг соёрхон батлах тухайхуулийнтөслийг дэмжье гэсэн санал хураалт явуулъя.

Зөвшөөрсөн: 7

 Татгалзсан: 4

 Бүгд: 11

 63.6 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Б.Бат-Эрдэнэ Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 12 цаг 04 минутад хэлэлцэж дуусав.*

***Дөрөв.Монгол Улсын Засгийн газар, Бүгд Найрамдах Австри Улсын Засгийн газар хоорондын Санхүүгийн хамтын ажиллагааны хэлэлцээрийг соёрхон батлах тухай хуулийн төсөл*** */2019.12.02-ны өдөр өргөн мэдүүлсэн,* ***соёрхон батлах****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Ч.Хүрэлбаатар, Сангийн яамны Хөгжлийн санхүүжилтийн газрын дарга И.Батхүү, мөн газрын зөвлөх Б.Одонтунгалаг нар оролцов.

 Хуралдаанд Улсын Их Хурлын Аюулгүй байдал, гадаад бодлогын байнгын хорооны ажлын албаны зөвлөх Ш.Амарбаясгалан, Б.Түвшинтөгс, референт Б.Баярсайхан, Б.Гандиймаа нар байлцав.

 Хуулийн төслийн талаар Сангийн сайд Ч.Хүрэлбаатар танилцуулав.

 Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Т.Аюурсайхан**: Монгол Улсын Засгийн газар, Бүгд Найрамдах Австри Улсын Засгийн газар хоорондын Санхүүгийн хамтын ажиллагааны хэлэлцээрийг соёрхон батлах тухай хуулийнтөслийг дэмжье гэсэн санал хураалт явуулъя.

Зөвшөөрсөн: 9

 Татгалзсан: 3

 Бүгд: 12

 75.0 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Б.Бат-Эрдэнэ Улсын Их Хурлын чуулганы нэгдсэн хуралдаанд танилцуулахаар тогтов.

*Уг асуудлыг 12 цаг 07 минутад хэлэлцэж дуусав.*

***Тав.Монгол Улсын Засгийн газар, Бүгд Найрамдах Энэтхэг Улсын Экспорт-Импортын банк хоорондын зээлийн хэлэлцээрийг соёрхон батлах тухай хуулийн төсөл*** */Засгийн газар 2019.12.02-ны өдөр өргөн мэдүүлсэн,* ***соёрхон батлах****/*

Хэлэлцэж буй асуудалтай холбогдуулан Улсын Их Хурлын гишүүн, Сангийн сайд Ч.Хүрэлбаатар, Сангийн яамны Хөгжлийн санхүүжилтийн газрын дарга И.Батхүү, Зээл тусламжийн бодлогын хэлтсийн мэргэжилтэн Б.Энх-Амар, Уул уурхай, хүнд үйлдвэрийн яамны Хүнд үйлдвэр, газрын тосны бодлогын хэрэгжилтийг зохицуулах газрын дарга Б.Анхбаяр, “Монгол газрын тос боловсруулах үйлдвэр” Төрийн өмчит Хязгаарлагдмал хариуцлагатай компанийн дэд захирал О.Батхүү нар оролцов.

 Хуралдаанд Улсын Их Хурлын Аюулгүй байдал, гадаад бодлогын байнгын хорооны ажлын албаны зөвлөх Ш.Амарбаясгалан, Б.Түвшинтөгс, референт Б.Баярсайхан, Б.Гандиймаа нар байлцав.

 Хуулийн төслийн талаар Сангийн сайд Ч.Хүрэлбаатар танилцуулав.

 Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Т.Аюурсайхан**: Монгол Улсын Засгийн газар, Бүгд Найрамдах Энэтхэг Улсын Экспорт-Импортын банк хоорондын зээлийн хэлэлцээрийг соёрхон батлах тухай хуулийнтөслийг дэмжье гэсэн санал хураалт явуулъя.

Зөвшөөрсөн: 9

 Татгалзсан: 3

 Бүгд: 12

 75.0 хувийн саналаар дэмжигдлээ.

 Байнгын хорооноос гарах санал, дүгнэлтийг Улсын Их Хурлын гишүүн Б.Бат-Эрдэнэ Улсын Их Хурлын чуулганы нэгдсэн хуралдаанд танилцуулахаар тогтов.

 Хуралдаан 17 минут үргэлжилж, 19 гишүүнээс 13 гишүүн ирж, 68.4 хувийн ирцтэйгээр 12 цаг 10 минутад өндөрлөв.

**Тэмдэглэлтэй танилцсан**:

 АЮУЛГҮЙ БАЙДАЛ, ГАДААД БОДЛОГЫН

БАЙНГЫН ХОРООНЫ ДАРГА Т.АЮУРСАЙХАН

 **Тэмдэглэл хөтөлсөн:**

 ПРОТОКОЛЫН АЛБАНЫ

ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2019 ОНЫ НАМРЫН ЭЭЛЖИТ ЧУУЛГАНЫ**

**АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ**

**12 ДУГААР САРЫН 17-НЫ ӨДРИЙН ХУРАЛДААНЫ**

**ДЭЛГЭРЭНГҮЙ ТЭМДЭГЛЭЛ**

 **Т.Аюурсайхан:** Гишүүдийн энэ өдрийн амгаланг айлтгая. Байнгын хорооны гишүүдийн ирц бүрдсэн тул Аюулгүй байдал, гадаад бодлогын байнгын хорооны 2019 оны 12 дугаар сарын 17-ны өдрийн хуралдаан нээснийг мэдэгдье.

 Хэлэлцэх асуудлыг танилцуулъя.

 1.Монгол Улсын Засгийн газар, Бүгд Найрамдах Франц Улсын Засгийн газар хоорондын Санхүүгийн хэлэлцээрийг соёрхон батлах тухай хуулийн төсөл

 2.Санхүүгийн хамтын ажиллагааны ерөнхий хөтөлбөрийн тухай хэлэлцээрийн нэмэлт, өөрчлөлтийг соёрхон батлах тухай хуулийн төсөл

 3.Эдийн засгийн удирдлагыг дэмжих хөтөлбөр”-ийн хоёр дахь шатны Хөгжлийн бодлогын санхүүжилтийн хүрээнд Монгол Улс, Олон улсын хөгжлийн ассоциаци хоорондын Санхүүжилтийн хэлэлцээр болон Монгол Улс, Олон улсын сэргээн босголт хөгжлийн банк хоорондын Зээлийн гэрээг соёрхон батлах тухай хуулийн төсөл /Засгийн газар 2019.12.13-ний өдөр өргөн мэдүүлсэн, соёрхон батлах/

 4.Монгол Засгийн газар, Бүгд Найрамдах Австри Улсын Засгийн газар хоорондын Санхүүгийн хамтын ажиллагааны хэлэлцээрийг соёрхон батлах тухай хуулийн төсөл

 5.Монгол Улсын Засгийн газар, Бүгд Найрамдах Энэтхэг Улсын Экспорт-Импортын банк хоорондын зээлийн хэлэлцээрийг соёрхон батлах тухай хуулийн төсөл гэсэн ийм таван асуудал оруулж байна.

 Саналтай гишүүн байна уу? Алга байна. Гишүүдийг танхимдаа дуудаарай. Ажлын алба. Ажлын хэсэг байраа эзлээрэй.

 Монгол Улсын Засгийн газар, Бүгд Найрамдах Франц Улсын Засгийн газар хоорондын Санхүүгийн хэлэлцээрийг соёрхон батлах тухай хуулийн төсөл Засгийн газар 2019 оны 12 дугаар сарын 12-ны өдөр өргөн мэдүүлсэн соёрхон батлах асуудал хэлэлцэнэ.

 Ажлын хэсэг Хүрэлбаатар Сангийн сайд, Батхүү Сангийн яамны Санхүүгийн хөгжлийн санхүүжилтийн газрын дарга, Ундрам Сангийн яамны хөгжлийн санхүүжилтийн газрын зөвлөх, Онцгой байдлын ерөнхий газар Ганзориг, тус газрын дэд дарга, Өлзийбаяр тус газрын хамтын ажиллагааны газрын дарга, Нямбаяр тус газрын гал түймэртэй тэмцэх газрын дарга.

 Хуулийн төслийн талаарх танилцуулгыг Улсын Их Хурлын гишүүн, Засгийн газрын гишүүн Сангийн сайд Хүрэлбаатар хийнэ.

 Хүрэлбаатар сайд.

 **Ч.Хүрэлбаатар:** Байнгын хорооны дарга, Улсын Их Хурлын эрхэм гишүүд ээ,

 Та бүхэнд энэ өдрийн амар амгаланг айлтгая. Онцгой байдлын байгууллагад агаараас аврах ажиллагаа явуулах нисдэг тэрэг, гал унтраах тусгай зориулалтын авто машин нийлүүлэх төслийг Бүгд Найрамдах Франц Улсын 57 сая 985 мянган еврогийн зээлийн хүрээнд хэрэгжүүлэхээр Монгол Улсын Засгийн газар Бүгд Найрамдах Франц Улсын Засгийн газар хоорондын санхүүгийн хэлэлцээрт 2019 оны 10 дугаар сарын 16-ны өдөр гарын үсэг зураад байна. Бүгд Найрамдах Франц Улсын Засгийн газрын зээл нь дараах нөхцөлтэй. Үүнд жилийн хүү нь 0.08 хувь. Эргэн төлөлтийн хугацаа нь 30 жил. Зээлийн үндсэн төлбөрөөс чөлөөлөгдөх хугацаа 10 жил, Хөнгөлөлтийн түвшин 60.3 байна.

 Тус хэлэлцээр нь Олон улсын гэрээний тухай хуулийн 8 дугаар зүйлийн 8.1.2-т заасны дагуу Улсын Их Хурлаар соёрхон батлуулах олон улсын гэрээ тул хэлэлцэн шийдвэрлэж өгөхийг хүсье.

 Анхаарал тавьсанд баярлалаа.

 **Т.Аюурсайхан:** Хуулийн төсөлтэй холбогдуулан асуулт асуух гишүүн байвал. Алга байна. Үг хэлэх гишүүн байна уу? Алга байна.

 Санал хураалт явуулъя.

 Болж байна.

 Монгол Улсын Засгийн газар Бүгд Найрамдах Франц Улсын Засгийн газар хоорондын санхүүгийн хэлэлцээрийг соёрхон батлах тухай хуулийн төслийг дэмжье гэсэн томьёоллоор санал хураалт явуулъя. Санал хураалт дэмжье. Санал хураалтын дүнг танилцуулъя. Санал хураалтад 10 гишүүн оролцож, 60 хувийн саналаар асуудал дэмжигдлээ.

 Хуулийн төслийг хэлэлцсэн талаарх Байнгын хорооны санал, дүгнэлтийг нэгдсэн хуралдаанд илтгэхээр Оюундарь гишүүнийг томилж байна.

 **Хоёрдугаар асуудалд оръё. Санхүүгийн хамтын ажиллагааны ерөнхий хөтөлбөрийн тухай хэлэлцээрийн нэмэлт, өөрчлөлтийн төслийг соёрхон батлах тухай хуулийн төсөл, соёрхон батлах.**

Ажлын хэсгийг танилцуулъя. Ажлын хэсэг Сангийн яамнаас мөн ажлын хэсэг хүрэлцэн ирсэн байна. Хүнс, хөдөө аж ахуй, хөнгөн үйлдвэрийн яамнаас Бадруун Хүнс, хөдөө аж ахуй, хөнгөн үйлдвэрийн яамны Гадаад хамтын ажиллагааны хэлтсийн дарга ирсэн байна уу.

 Хүнс, хөдөө аж ахуй, хөнгөн үйлдвэрийн яамнаас дуудаарай. Мал эмнэлгийн ерөнхий газраас Түмэндэмбэрэл тус газрын дарга хүрэлцэн ирсэн байна. Биокомбинат улсын төсөвт үйлдвэрийн газраас Цолмон тус газрын захирал нь хүрэлцэн ирсэн байна.

 Хуулийн төслийн талаарх танилцуулгыг Улсын Их Хурлын гишүүн, Засгийн газрын гишүүн Хүрэлбаатар хийнэ.

 **Ч.Хүрэлбаатар:** Байнгын хорооны дарга, Улсын Их Хурлын эрхэм гишүүд ээ,

 Сонгино дахь био комбинат улсын төсөвт үйлдвэрийн газрын шинэчлэлийн төслийн төсөвт өртгийг 25 сая ам доллароос 57 сая ам доллар болгон нэмэгдүүлэхээр Монгол Улсын Засгийн газар, Унгар Улсын Засгийн газар хооронд байгуулсан Санхүүгийн хамтын ажиллагааны ерөнхий хөтөлбөрийн тухай хэлэлцээрийн нэмэлт, өөрчлөлтөд 2019 оны 11 дүгээр сарын 20-ны өдөр гарын үсэг зураад байна. Унгар Улсын Засгийн газрын хөнгөлөлттэй зээл нь дараах нөхцөлтэй байна. Үүнд хүү 0 хувь, зээлийн эргэн төлөлтийн хугацаа нь 17.5 жил, зээлийн үндсэн төлбөрөөс чөлөөлөгдөх хугацаа 4 жил. Хөнгөлөлтийн түвшин нь 40.5 хувь байна. Олон Улсын гэрээний тухай хуулийн 8 дугаар зүйлийн 8.1.2, 26 дугаар зүйлийн 26.3-т заасны дагуу тус нэмэлт, өөрчлөлт нь Улсын Их Хурлаар заавал соёрхон батлуулах шаардлагатай тул хэлэлцэн шийдвэрлэж өгнө үү.

 Анхаарал тавьсанд баярлалаа.

 **Т.Аюурсайхан:** Хуулийн төсөлтэй холбогдуулан асуулт асуух гишүүд байвал нэрээ өгнө үү. Алга байна. Үг хэлэх гишүүн байхгүй байна. Санал хураалт явуулъя. Санхүүгийн хамтын ажиллагааны ерөнхий хөтөлбөрийн тухай хэлэлцээрийн нэмэлт, өөрчлөлтийг соёрхон батлах тухай хуулийн төслийг дэмжье гэсэн томьёоллоор санал хураалт явуулна.

 Санал хураалт. Санал хураалтын дүнг танилцуулъя. Санал хураалтад 10 гишүүн оролцож, 60 хувийн саналаар уг асуудал дэмжигдлээ. Энэ хуулийн төсөл энэ хэлэлцээр зөвшилцөх үеэр манай гишүүд нэлээд идэвхтэй оролцож нэлээд асууж тодруулсан учраас ер нь одоо бол харьцангуй асуух асуулт санал бол байхгүй байна.

 Чуулганы нэгдсэн хуралдаанд илтгэх гишүүнээр Оюундарь гишүүнийг томиллоо.

 **Гуравдугаар асуудал. “Эдийн засгийн удирдлагыг дэмжих хөтөлбөр”-ийн хоёр дахь шатны Хөгжлийн бодлогын санхүүжилтийн хүрээнд Монгол Улс, Олон улсын ассоциаци хоорондын Санхүүжилтийн хэлэлцээр болон Монгол Улс, Олон улсын хөгжлийн сэргээн босголт хөгжлийн банк хоорондын Зээлийн гэрээг соёрхон батлах тухай хуулийн төсөл соёрхон батлах.**

Ажлын хэсэг Сангийн яамнаас Хүрэлбаатар Сангийн сайд, Батхүү Сангийн яамны Хөгжлийн санхүүжилтийн газрын дарга.

 Хуулийн төслийн талаарх танилцуулгыг Улсын Их Хурлын гишүүн, Засгийн газрын гишүүн, Сангийн сайд Хүрэлбаатар хийнэ.

 **Ч.Хүрэлбаатар:** Байнгын хорооны дарга, Улсын Их Хурлын эрхэм гишүүд ээ,

 Монгол Улсын Засгийн газраас Олон Улсын валютын сантай хамтран хэрэгжүүлж байгаа өргөтгөсөн санхүүжилтийн хөтөлбөрийн хүрээнд Дэлхийн банкнаас төсвийн дэмжлэг болгон Эдийн засгийн удирдлагыг дэмжих хөтөлбөр”-ийг хэрэгжүүлэн 3 үе шаттайгаар хөгжлийн бодлогын санхүүжилт тавихаар харилцан тохиролцсон. Хөтөлбөрийн хөгжлийн санхүүжилт болох 100 сая ам долларыг Дэлхийн банкнаас авахаар харилцан тохиролцож Монгол Улс, Олон Улсын хөгжлийн ассоциаци хоорондын санхүүжилтийн хэлэлцээр болон Монгол Улс, олон Улсын сэргээн босголт Хөгжлийн банк хоорондын зээлийн гэрээг 2019 оны 9 дүгээр сарын 13-ны өдөр байгуулсан. Олон Улсын гэрээний тухай хуулийн 8 дугаар зүйлийн 8.1.2 дахь хэсгийн дагуу энэхүү санхүүжилтийн хэлэлцээр болон зээлийн гэрээ нь гадаад Улсын болон олон улсын банк санхүүгийн байгууллагаас олгох зээлийн ерөнхий нөхцөлийн талаарх олон улсын гэрээ тул Улсын Их Хурлаар заавал соёрхон батлуулах шаардлагатай юм.

 Үүнтэй холбогдуулан санхүүжилтийн хэлэлцээр болон зээлийн гэрээг соёрхон батлах тухай хуулийн төслийг Засгийн газраас 2019 оны 12 дугаар сарын 11-ний өдөр хэлэлцсэн тул Байнгын хорооны хуралдаанаар хэлэлцэн шийдвэрлэж өгнө үү.

 Анхаарал тавьсанд баярлалаа.

 Монгол Улсын Засгийн газар, Унгар Улсын Засгийн газар хооронд байгуулсан Санхүүгийн хамтын ажиллагааны ерөнхий хөтөлбөрийн тухай хэлэлцээрийн нэмэлт, өөрчлөлтөд 2019 оны 11 дүгээр сарын 20-ны өдөр гарын үсэг зураад байна. Унгар Улсын Засгийн газрын хөнгөлөлттэй зээл нь дараах нөхцөлтэй байна. Үүнд хүү 0 хувь, зээлийн эргэн төлөлтийн хугацаа нь 17.5 жил, зээлийн үндсэн төлбөрөөс чөлөөлөгдөх хугацаа 4 жил. Хөнгөлөлтийн түвшин нь 40.5 хувь байна. Олон Улсын гэрээний тухай хуулийн 8 дугаар зүйлийн 8.1.2, 26 дугаар зүйлийн 26.3-т заасны дагуу тус нэмэлт, өөрчлөлт нь Улсын Их Хурлаар заавал соёрхон батлуулах шаардлагатай тул хэлэлцэн шийдвэрлэж өгнө үү.

 Анхаарал тавьсанд баярлалаа.

 **Т.Аюурсайхан:** Хуулийн төсөлтэй холбогдуулан асуулт асуух гишүүн байвал хариу өгье. Үг хэлэх байхгүй байна. Зөвшилцөх үеэр энэ асуудал угаасаа орж ирээд манай гишүүд бас нэлээд идэвхтэй асууж лавлаж саналаа өгсөн байгаа. Санал хураалт явуулъя.

 Эдийн засгийн удирдлагыг дэмжих хөтөлбөр”-ийн хоёр дахь шатны Хөгжлийн бодлогын санхүүжилтийн хүрээнд Монгол Улс, Олон улсын ассоциаци хоорондын Санхүүжилтийн хэлэлцээр болон Монгол Улс, Олон улсын сэргээн босголт хөгжлийн банк хоорондын Зээлийн гэрээг соёрхон батлах тухай хуулийн төсөл соёрхон батлах тухай хуулийн төслийг дэмжье гэсэн томьёоллоор санал хураалт явуулъя.

 Санал хураалтын дүнг танилцуулъя. 11 гишүүн оролцож, 63.6 хувийн саналаар уг асуудал батлагдлаа.

 Хуулийн төслийг хэлэлцсэн талаарх Байнгын хорооны санал, дүгнэлтийг Улсын Их Хурлын чуулганы нэгдсэн хуралдаанд илтгэхээр Бадмаанямбуугийн Бат-Эрдэнэ гишүүнийг томилж байна.

 **Дараагийн асуудал. Монгол Засгийн газар, Бүгд Найрамдах Австри Улсын Засгийн газар хоорондын Санхүүгийн хамтын ажиллагааны хэлэлцээрийг соёрхон батлах тухай хуулийн төсөл, соёрхон батлах.**

Ажлын хэсгийг танилцуулъя. Сангийн яамнаас ажлын хэсэг дээр нэмэгдэж Одонтунгалаг тус яамны Хөгжлийн санхүүжилтийн газрын зөвлөх хүрэлцэн ирсэн байна. Хуулийн төслийн талаарх танилцуулгыг Улсын Их Хурлын гишүүн, Засгийн газрын гишүүн, Сангийн сайд Хүрэлбаатар хийнэ.

 **Ч.Хүрэлбаатар:** Улсын Их Хурлын эрхэм гишүүд ээ,

 Монгол Улсын Засгийн газар Бүгд Найрамдах Австри Улсын Засгийн газар хоорондын гурав дахь удаагийн 40 сая Еврогийн санхүүгийн хамтын ажиллагааны хэлэлцээрийг Вена хотноо 2019 оны 9 дүгээр сарын 20-ны өдөр Улаанбаатар хотноо 2019 оны 9 дүгээр сарын 25-ны өдөр гарын үсэг зурж байгуулаад байна. Энэхүү хэлэлцээрийн хүрээнд олгогдох хөнгөлөлттэй зээл нь дараах нөхцөлтэй байна. Зээлийн хүү нь 26.5 жил хүртэл. Зээлийн үндсэн төлбөрөөс чөлөөлөгдөх хугацаа нь 12 жил байна. Санхүүгийн хамтын ажиллагааны хүрээнд дэд бүтэц, хотын усан хангамж эрүүл ахуй, бохир ус, хог хаягдал, төмөр замын болон замын хөдөлгөөний аюулгүй байдал боловсрол, мэргэжлийн боловсролын сургалт, эрүүл мэнд, иргэний хамгаалалт хөдөө аж ахуй нийгмийн бусад салбарын төслүүдийг өргөжүүлэх ийм боломжтой.

 Санхүүгийн хамтын ажиллагааны хэлэлцээр нь олон улсын гэрээний тухай хуулийн заавал соёрхон байгуулах олон улсын гэрээнд бол асуудлыг хэлэлцэн шийдвэрлэж өгнө үү.

 Анхаарал тавьсанд баярлалаа.

 **Т.Аюурсайхан:** Уг хэлэлцээр мөн зөвшилцөх үеэр бас бид нэлээд идэвхтэй хэлэлцсэн байгаа. Асуулт асуух гишүүн алга байна. Үг хэлэх за байхгүй. Санал хураалт. Монгол Улсын Засгийн газар, Бүгд Найрамдах Австри Улсын Засгийн газар хоорондын санхүүгийн хамтын ажиллагааны хэлэлцээрийг соёрхон батлах тухай хуулийн төслийг дэмжье гэсэн томьёоллоор санал хураалт явуулъя.

 Санал хураалтад 12 гишүүн оролцож, 75 хувийн саналаар дэмжигдлээ. Хуулийн төслийг хэлэлцсэн Байнгын хорооны санал, дүгнэлтийг Улсын Их Хурлын чуулганы нэгдсэн хуралдаанд илтгэхээр Бадмаанямбуугийн Бат-Эрдэнэ гишүүнийг томилж байна.

 **Тавдугаар асуудал. Монгол Улсын Засгийн газар, Бүгд Найрамдах Энэтхэг Улсын Экспорт-Импортын банк хоорондын зээлийн хэлэлцээрийг соёрхон батлах тухай хуулийн төсөл.**

Ажлын хэсэг дээр Сангийн яаман дээр нэмэгдэж Энх-Амар Хөгжлийн санхүүжилтийн газрын зээл тусламжийн бодлогын хэлтсийн мэргэжилтэн ирсэн байна. Уул уурхай, хүнд үйлдвэрийн яамнаас Анхбаяр, тус яамны Хүнд үйлдвэр, газрын тосны бодлогын хэрэгжилтийг зохицуулах газрын дарга Монгол газрын тос боловсруулах үйлдвэр төрийн өмчит ХХК Батхүү тус компанийн дэд захирал хүрэлцэн ирсэн байна.

 Хуулийн төслийн талаарх танилцуулгыг Улсын Их Хурлын гишүүн, Засгийн газрын гишүүн, Сангийн сайд Хүрэлбаатар хийнэ.

 **Ч.Хүрэлбаатар:** Байнгын хорооны дарга, Улсын Их Хурлын эрхэм гишүүд ээ,

 Монгол Улсын Засгийн газар Бүгд Найрамдах Энэтхэг Улсын Экспорт-Импортын банк хооронд байгуулсан 1 тэрбум ам долларын зээлийн хүрээнд Газрын тос боловсруулах үйлдвэр барих төслийг хэрэгжүүлж эхлээд байна. Төслийн зөвлөн үйлчилгээ үзүүлэх компаниар шалгарсан Бүгд Найрамдах Энэтхэг Улсын “Инженерс Индиа Лимитэд компанийн боловсруулсан техник эдийн засгийн үндэслэлээр Газрын тос боловсруулах үйлдвэрийн хөрөнгө оруулалтын зардалд нийт 1 тэрбум 236 сая ам доллар байхаар тооцоо гарсан.

 Энэ ажлын хүрээнд Монгол Улсын Засгийн газар Бүгд Найрамдах Энэтхэг улсын Экспорт, импортын банк хооронд 2019 оны 10 дугаар сарын 9-ний өдөр 236 сая ам долларын зээлийн хэлэлцээрийг байгуулаад байна.

 Иймд зээлийн хэлэлцээрийг Монгол Улсын олон улсын гэрээний тухай хуулийн дагуу Улсын Их Хурлын нэгдсэн чуулганаар соёрхон батлуулах шаардлагатай тул асуудлыг хэлэлцэн шийдвэрлэж өгнө үү.

 Анхаарал тавьсанд баярлалаа.

 **Т.Аюурсайхан:** Мөн зөвшилцөхөөр манай Байнгын хороогоор орж ирээд гарын үсэг зурахыг зөвшөөрсөн байгаа. Энэ үеэр манай гишүүд маань бас нэлээд идэвхтэй саналаа бас хэлсэн. Одоо дахиж асуух гишүүн байна уу. Санал хэлэх.

 За санал хураалт явуулъя. Монгол Улсын Засгийн газар Бүгд Найрамдах Энэтхэг Улсын Экспорт-Импортын банк хоорондын зээлийн хэлэлцээрийг соёрхон батлах тухай хуулийнтөслийг дэмжье гэсэн томьёоллоор санал хураалт явуулъя.

 Санал хураалтын дүнг танилцуулъя.12 гишүүн оролцож, 75 хувийн саналаар уг асуудал дэмжигдлээ.

 Хуулийн төслийг хэлэлцсэн талаарх Байнгын хорооны санал, дүгнэлтийг Улсын Их Хурлын чуулганы нэгдсэн хуралдаанд илтгэхээр Бадмаанямбуугийн Бат-Эрдэнэ гишүүнийг томилж байна.

 Аюулгүй байдал, гадаад бодлогын байнгын хорооны хуралдаанаар хэлэлцэх асуудал дууссан тул энэ өдрийн хуралдаан өндөрлөснийг мэдэгдье.

 **Дууны бичлэгээс буулгасан:**

 ПРОТОКОЛЫН АЛБАНЫ

 ШИНЖЭЭЧ П.МЯДАГМАА